**পুলিশ কর্মকর্তার বিরুদ্ধে টেলিভিশনের সংবাদ পাঠিকাকে হয়রানি ও হুমকির অভিযোগ (সুয়োমোটো-১৮/১৮)**

দৈনিক যুগান্তর প্রত্রিকায় ১৭ এপ্রিল ২০১৮ তারিখ “আমার কথা না শুনলে ৬৪ টুকরা করব” শীর্ষক শিরোনামে প্রকাশিত সংবাদের প্রতি জাতীয় মানবাধিকার কমিশনের দৃষ্টি আকৃষ্ট হয়েছে। প্রকাশিত সংবাদে উল্লেখ করা হয় যে, ডিএমপি থেকে প্রত্যাহার হওয়া আইজি মিজানুর রহমান তাঁর বিরুদ্ধে অভিযোগকারী বেসরকারি টেলিভিশনের সংবাদ পাঠিকাকে অভিযোগ প্রত্যাহার করে নেওয়ার জন্য সপরিবারে হত্যার হুমকি ও অনৈতিক সম্পর্কের প্রস্তাব দেন। অভিযোগকারী হুমকির বিষয়ে উদ্বিগ্ন হয়ে বিমান বন্দর থানায় জিডি করতে গেলে তা রেকর্ড করা হয়নি। এমনকি তাঁর প্রস্তাবে রাজি না হওয়ায় সংবাদ পাঠিকার ছবি বিকৃত করে ইন্টারনেটে ছড়িয়ে দেওয়ার অভিযোগ আছে।

**অভিযোগ সংক্রান্ত বিষয়ে তদন্তপূর্বক প্রতিবেদন প্রেরণ জন্য সচিব, জননিরাপত্তা বিভাগ-কে বলা হয়েছে। আদেশের অনুলিপি মহাপুলিশ পরিদর্শক, পুলিশ হেডকোয়ার্টার্স, ঢাকা-কে দেওয়া হয়েছে।**